**ΘΕΜΑ:** Υπηρεσίες συμβούλου Μηχανικού

Ημ/νία υποβολής ***22/02/2024***

**Ερώτηση**

Εντός του έτους **2022** συνάφθηκε σύμβαση υπηρεσίας συμβούλου μηχανικού, με τον **ΜΗΧΑΝΙΚΟ 1 (ατομική επιχείρηση)** με τη διαδικασία της απευθείας ανάθεσης.

Μπορεί σε **διάστημα μικρότερο των 12 μηνών από τη σύναψη της ως άνω σύμβασης**, να γίνει νέα απευθείας ανάθεση σύμβασης υπηρεσίας συμβούλου μηχανικού, σε ΙΚΕ στην οποία ο ΜΗΧΑΝΙΚΟΣ 1 είναι διαχειριστής? Στο 4ο Πρακτικό της Ομάδας Εργασίας της ΓΓΥ του Υπουργείου Υποδομών και Μεταφορών, αναφέρει σχετικά: \"ρητή απαγόρευση σύναψης όμοιας σύμβασης για διάστημα 12 μηνών\". Ποιές είναι οι όμοιες συμβάσεις? Οποιαδήποτε σύμβαση \"υπηρεσίας συμβούλου μηχανικού\" είναι όμοια σύμβαση? Σας ευχαριστώ.

**Απάντηση:**

Σύμφωνα με το 2ο Πρακτικό (Θέμα 4ο) της Ομάδας Εργασίας της ΓΓΥ του Υπουργείου Υποδομών και Μεταφορών *(«Έναρξη περιόδου απαγόρευσης ανάθεσης δεύτερης σύμβασης με την διαδικασία της απευθείας ανάθεσης στον ίδιο ανάδοχο, σύμφωνα με το άρθρο 50 του ν. 4782/2021»*):

α) Το διάστημα των 12 μηνών, εντός του οποίου δεν επιτρέπεται η ανάθεση δεύτερης σύμβασης με την διαδικασία της απευθείας ανάθεσης στον ίδιο ανάδοχο, **υπολογίζεται από την υπογραφή της σύμβασης** και όχι από την ολοκλήρωση ή την παραλαβή του συμβατικού αντικειμένου αυτής**.**

β) Για τον ανάδοχο που ανέλαβε με απευθείας ανάθεση ορισμένη δημόσια σύμβαση, η μη δυνατότητα σύναψης νέας σύμβασης για διάστημα 12 μηνών ισχύει μόνον για την περίπτωση ανάθεσης δεύτερης σύμβασης με απευθείας ανάθεση, **και όχι για οποιαδήποτε ανάθεση με άλλες ανοικτές ή ανταγωνιστικές διαδικασίες.**